CELEX: 32018D0921(01)
Language: hu
Date: 2018-09-18 00:00:00
Title: A Tanács határozata (2018. szeptember 18.) az Európai Unió Szellemi Tulajdoni Hivatala ügyvezető igazgatójának kinevezéséről

21.9.2018   
               
               
                  HU
               
               
                  Az Európai Unió Hivatalos Lapja
               
               
                  C 338/8
               
            
         A TANÁCS HATÁROZATA
         (2018. szeptember 18.)
         az Európai Unió Szellemi Tulajdoni Hivatala ügyvezető igazgatójának kinevezéséről
         (2018/C 338/04)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az európai uniós védjegyről szóló, 2017. június 14-i (EU) 2017/1001 európai parlamenti és tanácsi rendeletre (1) és különösen annak 158. cikke (2) bekezdésére,
         mivel:
         az Európai Unió Szellemi Tulajdoni Hivatalának (a továbbiakban: a Hivatal) igazgatótanácsa 2018. június 8-án benyújtotta a Tanácsnak a Hivatal ügyvezető igazgatói posztjának betöltésére jelölt személyek listáját,
         ELFOGADTA EZT A HATÁROZATOT:
         
            1. cikk
            
               1.   A Tanács Christian L.L.G. ARCHAMBEAU-t (születési helye és ideje: Vielsalm, Belgium, 1960. április 11.) nevezi ki az Európai Unió Szellemi Tulajdoni Hivatala (a továbbiakban: a Hivatal) ügyvezető igazgatójává, ötéves hivatali időre.
            
            
               2.   Az (1) bekezdésben említett ötéves időtartam kezdetének időpontját a Hivatal igazgatótanácsa határozza meg.
            
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2018. szeptember 18-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  HL L 154., 2017.6.16., 1. o.